stanford-oval/wikipedia huggingface dataset:
รางวัลอาเบล
ประวัติ

รางวัลนี้ริเริ่มมาตั้งแต่โอกาสครบรอบ 100 ปี ชาตกาลของอาเบล โดยนักคณิตศาสตร์ชาวนอร์เวย์ โซฟัส ลี (Sophus Lie) ได้มีแนวคิดให้มีการจัดตั้งรางวัลนี้ขึ้นหลังทราบว่ารางวัลโนเบลจะไม่มีสาขาคณิตศาสตร์ อย่างไรก็ตาม แนวคิดก็ถูกล้มเลิกไปหลังลีเสียชีวิตและการแยกตัวของสหภาพสวีเดน-นอร์เวย์
แนวคิดในการจัดตั้งรางวัลนี้ถูกเสนอขึ้นอีกครั้ง โดยในเดือนสิงหาคม ปี 2001 รัฐบาลนอร์เวย์ได้ประกาศว่ารางวัลอาเบลจะมีการมอบรางวัลเป็นครั้งแรกในปี 2002 เพื่อเป็นเกียรติแก่โอกาสครบรอบ 200 ปี ชาตกาลของอาเบล แต่มีพิธีมอบจริง ๆ ในปี 2003 โดยนักคณิตศาสตร์ชาวฝรั่งเศส Jean-Pierre Serre เป็นผู้ที่ได้รับรางวัลนี้เป็นคนแรก (เขายังเป็นคนที่อายุน้อยที่สุดที่ได้รับรางวัลเหรียญฟิลด์สอีกด้วย)
การคัดเลือก

จะมีประกาศชื่อผู้ที่ได้รับรางวัลในช่วงเดือนมีนาคม หลังจากการคัดเลือกจากคณะกรรมการที่ประกอบด้วยนักคณิตศาสตร์จากนานาชาติ 5 คน ที่ถูกเลือกมาจากสหภาพคณิตศาสตร์นานาชาติ (IMU) และสมาคมคณิตศาสตร์แห่งชาติยุโรป (EMS) รัฐบาลนอร์เวย์มอบเงินจัดตั้งกองทุน 200 ล้านโครเนอร์นอร์เวย์ (ประมาณ 23 ล้านดอลลาร์สหรัฐ) กองทุนนี้ดูแลโดยคณะผู้บริหารที่เลือกมาจากสถาบันการศึกษาวิทยาศาสตร์และอักษรศาสตร์แห่งนอร์เวย์
คณะกรรมการสามารถเลือกบุคคลที่เหมาะสมคนใดก็ได้ แต่ไม่มีสิทธิ์เลือกตัวเอง ผู้ที่ถูกเสนอชื่อจะต้องเป็นบุคคลที่ยังมีชีวิตอยู่ แต่หากผู้ที่ได้รับรางวัลเสียชีวิตหลังการประกาศชื่อ จะมีการมอบรางวัลให้ในภายหลัง ผลการตัดสินจะมาจากสถาบันการศึกษาวิทยาศาสตร์และอักษรศาสตร์แห่งนอร์เวย์ ภายใต้การแนะนำจากคณะกรรมการรางวัลอาเบล ซึ่งมีทั้งชาวนอร์เวย์และชาติอื่น ๆ รวมอยู่ด้วย
แหล่งข้อมูลอื่น

เว็บไซต์อย่างเป็นทางการ
รายนามผู้ที่ได้รับรางวัลอาเบล โดย IMU, คลังข้อมูลเก่าเก็บจากแหล่งเดิมเมื่อ 3 เมษายน 2016
รางวัลอาเบล โดยสารานุกรมบริตานิกา
| --- | --- |
ฐานข้อมูลการควบคุมรายการหลักฐาน: ประจำชาติ :  เช็กเกีย
ริกี ปุตช์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ริการ์ต ปุตช์ มาร์ตี
วันเกิด:   (1999-08-13) 13 สิงหาคม ค.ศ. 1999 (25 ปี)
สถานที่เกิด:  มาตาดาเปรา สเปน
ส่วนสูง:  1.69 เมตร (5 ฟุต 7 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  แอลเอ แกลักซี
สโมสรเยาวชน
2008–2013:  ฌาบักตาราซา
2013–2018:  บาร์เซโลนา
สโมสรอาชีพ*
| ปี |  ทีม |  ลงเล่น |  (ประตู) |
| 2018–2020 |  บาร์เซโลนา เบ |  56 |  (2) |
| 2018–2022 |  บาร์เซโลนา |  42 |  (2) |
| 2022– |  แอลเอ แกลักซี |  0 |  (0) |
ทีมชาติ‡
| 2020–2021 |  สเปน อายุไม่เกิน 21 ปี |  4 |  (0) |
| 2019– |  สเปน |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 06:53, 2 กุมภาพันธ์ ค.ศ. 2022 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 2 กุมภาพันธ์ ค.ศ. 2022
ริการ์ต "ริกี" ปุตช์ มาร์ตี (กาตาลา: Ricard "Riqui" Puig Martí, ออกเสียง: [riˈkaɾt ˈputʃ]; เกิด 13 สิงหาคม ค.ศ. 1999) เป็นนักฟุตบอลอาชีพชาวสเปน ปัจจุบันเล่นในตำแหน่งกองกลางให้แก่แอลเอ แกลักซี สโมสรในเมเจอร์ลีกซอกเกอร์
แหล่งข้อมูลอื่น

ประวัติของ ริกี ปุตช์ ที่ BDFutbol
ข้อมูลของ ริกี ปุตช์ ที่ ซ็อกเกอร์เวย์
| ด ค กผู้เล่นชุดปัจจุบันของแอลเอ แกลักซี  |
| --- | --- |
 1 Bingham  2 Kitchen  3 Polenta  4 Romney  5 Steres  6 Carrasco  7 Alessandrini  8 โดส ซานโตส  9 อีบราฮีมอวิช  10 ปาบอน  11 F. Álvarez  12 Pontius  14 Corona  15 Traore  16 Skjelvik  17 Lletget  18 Antuna  19 Juninho  20 Hilliard-Arce  21 González  22 Araujo  25 Feltscher  26 E. Álvarez  27 Cuello  28 Lampson  29 Zubak  41 Vom Steeg  ผู้จัดการ: Gui. Barros Schelotto
รอคิ วูลอวิช

| รอคิ วูลอวิช |
| --- | --- |
Roki Vulović

เกิด: รอดอลยุบ วูลอวิช (เซอร์เบีย: Rodoljub Vulović) 1 พฤษภาคม พ.ศ. 2498 (69 ปี) บิเยลยินา, สาธารณรัฐสังคมนิยมบอสเนียและเฮอร์เซโกวีนา, ยูโกสลาเวีย
อาชีพ: นักร้อง
ปีปฏิบัติงาน: พ.ศ. 2515–2556
คู่สมรส: เยลีซา วูลอวิช
บุตร: 2 คน
อาชีพทางดนตรี
แนวเพลง:  ดิสโก  ป็อป  เทอร์โบโฟล์ค 
เครื่องดนตรี: เสียงร้อง
 นักดนตรี
รอดอลยุบ วูลอวิช (เซอร์เบีย: Rodoljub Vulović, 1 พฤษภาคม พ.ศ. 2498 –) หรือชื่อที่รู้จักกันดีในนาม รอคิ วูลอวิช (เซอร์เบีย: Roki Vulović) เป็นนักร้องที่มีชื่อเสียงชาวเซอร์เบีย เขาเป็นที่รู้จักในฐานะนักร้องและนักแต่งเพลงที่มีเนื้อหาชาตินิยมของชาวเซิร์บและเป็นหนึ่งในศิลปินชาวเซอร์เบียที่ได้รับความนิยมในช่วงสงครามยูโกสลาเวียเช่นเดียวกับบายา มาลี กนินจา มิลอ เซมเบรัค และเซลยิกอ เกอมูซา เพลงของเขาที่ได้รับความนิยม อาทิ แพนเตอรี - มาอูเซอ (Panteri Mauzer) เซอนีบอมบาเดอร์ (Crni Bombarder) กาเพตาเนลาซิชู (Kapetane Lazicu) เป็นต้น
ประวัติและการเริ่มต้นเส้นทางนักร้อง

วูลอวิชเกิดเมื่อวันที่ 1 พฤกษภาคม พ.ศ. 2498 ที่บิเยลยินา ประเทศบอสเนียและเฮอร์เซโกวีนา (ขณะที่ยังเป็นส่วนหนึ่งของสหพันธ์สาธารณรัฐสังคมนิยมยูโกสลาเวีย) ปู่ของเขามาจากมอนเตเนโกร บิดาของเขามาจากเยอรมนีและเคยเป็นเชลยศึกให้กับนาซีเยอรมนีและได้กลับมายังบิเยลยีนาหลังจากเสร็จสิ้นสงครามโลกครั้งที่สอง
เขาเริ่มเข้าสู่วงการเพลงตั้งแต่ พ.ศ. 2515 โดยเขาได้ออกอัลบั้มชุดแรกคือ กริสตินา (Kristina) ซึ่งเป็นเพลงแนวโรแมนติก หลังจากนั้นเขาได้ทำผลงานเพลงออกมาเป็นระยะ
มีชื่อเสียงและในช่วงสงครามยูโกสลาเวีย

ในช่วงสงครามยูโกสลาเวีย ที่บิเยลยินาบ้านเกิดของเขาถูกทำลายจนได้รับความเสียหาย ทำให้เขาเข้าร่วมกับกองกำลังเซมเบลียา และได้กลับมาออกผลงานเพลงอีกครั้งในอัลบั้มชุด เซมเบอร์สกียูนาซี (Semberski junaci) โดยวางจำหน่ายใน พ.ศ. 2535 เพื่อนำเงินไปช่วยเหลือผู้บาดเจ็บจากสงคราม และอัลบั้มดังกล่าวทำให้เขามีชื่อเสียงจนถึงจุดสูงสุด โดยเพลงในอัลบั้มดังกล่าวเป็นที่นิยมทุกเพลงโดยเฉพาะอย่างยิ่งคือเพลง แพนเตอรี - มาอูเซอ (Panteri Mauzer) ซึ่งเกี่ยวข้องกับหน่วยการ์ดาแพนเตอรีหนึ่งในหน่วยกองกำลังของสาธารณรัฐเซิร์ปสกา เมื่อเขาประสบความสำเร็จจากผลงานอัลบั้มชุดดังกล่าวเขาจึงได้ไปประจำการที่หน่วยการ์ดาแพนเตอรี และออกผลงานเพลงออกมาเป็นระยะ และประสบความสำเร็จอีกครั้งใน พ.ศ. 2538 กับอัลบั้มชุด เซอนีบอมบาเดอร์ (Crni Bombarder) ซึ่งวางจำหน่ายในช่วงที่เนโทได้ทำการทิ้งระเบิดที่สาธารณรัฐเซิร์ปสกา หลังจากนั้นเขาได้ออกอัลบั้มชุดสุดท้ายคือ ซบอคเตเบ (Zbog tebe) ใน พ.ศ. 2540 ก่อนที่จะหายหน้าไปจากวงการเพลง หลังจากนั้นเขาได้เป็นอาจารย์ที่วิทยาลัยเทคนิคมิฮาร์ยิลอ ปูปินและทำหน้าที่เป็นอาจารย์จนถึง พ.ศ. 2556
ภาพลักษณ์

แม้ว่าเนื้อหาของเพลงของเขาโดยส่วนมากจะเกี่ยวข้องกับความเป็นชาตินิยมเซิร์บและต่อต้านเนโทกับสหรัฐ แต่เนื้อหาเพลงของเขานั้นมีการใช้ถ้อยคำที่สละสลวย สุภาพ และเขาพยายามหลีกเลี่ยงการใช้คำที่เข้าข่ายคตินิยมเชื้อชาติ ซึ่งแตกต่างไปจากนักร้องชาตินิยมชาวเซิร์บและนักร้องในภูมิภาคบอลข่านคนอื่นในช่วงสงครามยูโกสลาเวีย ประกอบกับเสียงร้องอันเป็นเอกลักษณ์ส่งผลให้เขาได้รับความนิยมทั้งในเซอร์เบียและภูมิภาคบอลข่านและเป็นนักร้องชาวเซิร์บที่ถูกพูดถึงมากที่สุดคนหนึ่ง
ชีวิตส่วนตัว

เขาสมรสกับเยลีซา วูลอวิชซึ่งเป็นนักดนตรีและนักแต่งเพลง โดยพวกเขามีบุตรและธิดารวมสองคน เขาไปเยือนหลายประเทศในแถบยุโรปตะวันตก อย่างไรก็ตามเขาถูกระงับวีซ่าจากสหรัฐในหลายโอกาสอันเนื่องมาจากผลงานเพลงของเขาในอดีตที่มีเนื้อหาต่อต้านเนโท
ผลงานเพลง > สตูดิโออัลบั้ม

กริสตินา / Kristina (พ.ศ. 2515)
ปาชา / Paša (2531)
เซมเบอร์สกียูนาซี / Semberski junaci (พ.ศ. 2535)
การ์ดาแพนเตอรี / Garda Panteri (พ.ศ. 2536)
ยูนาชิ กอซาสกี / Junaci Kozarski  (พ.ศ. 2537)
เซอนีบอมบาเดอร์ / Crni bombarder  (พ.ศ. 2538)
ซบอคเตเบ / Zbog tebe  (พ.ศ. 2540)
แหล่งข้อมูลอื่น

Discography at Discogs
รุมิดาร์วาซ

| รูมี ทรวาฌา/รุมิดาร์วาซ रूमी दरवाजा رومی دروازه |
| --- | --- |
รุมิดาร์วาซ
ที่ตั้ง
ที่ตั้ง: ลัคเนา, รัฐอุตตรประเทศ, ประเทศอินเดีย
พิกัดภูมิศาสตร์: 26°51′38″N 80°54′57″E﻿ / ﻿26.860556°N 80.915833°E﻿ / 26.860556; 80.915833
รุมิดาร์วาซ (อูรดู: رومی دروازه) หรือ รูมีทรวาฌา (ฮินดี: रूमी दरवाज़ा) หรือ รุมีดาร์วาซา (อังกฤษ: Rumi Darwaza) บางครั้งเรียกว่า "ประตูตุรกี" เป็นประตูเมืองขนาดใหญ่ในลัคเนา อุตตรประเทศ ประเทศอินเดีย สร้างขึ้นโดยการอุปถัมภ์ของ Nawab Asaf-Ud-daula ในปี 1784 ประตูนี้เป็นตัวอย่างสำคัญหนึ่งของสถาปัตยกรรมลัคเนา (สถาปัตยกรรมอวธี; Awadhi) ประตูมีความสูง 60 ฟุต นี้ได้สร้างโดยถอดแบบมาจาก Sublime Porte (Bab-iHümayun) ในอิสตันบูล
ที่ตั้งนั้นอยู่ตรงข้ามกับ Asafi Imambara และได้กลายเป็นสัญลักษณ์ประจำเมืองลัคเนา ดั้งเดิมแล้วใช้เป็นประตูเข้าเขตเมืองเก่าลัคเนา แต่หลังเมืองได้ขยายอาณาเขตออกไปมากได้กลายมาเป็นประตูทางเข้าวัง ซึ่งต่อมาวังถูทำลายโดยชาวอังกฤษที่รุกรานพื้นที่
ศัพทมูล

รุมิ (Rumi) มาจาก Maulana Rumi นักปรัชญาและนักวิชาการมุสลิม เชื่อกันว่าชื่อรุมินี้เรียกตามชื่อของผู้วิเศษนิกายซูฟีในคริสต์ศตวรรษที่ 13 (Muslim Sufi mystic) ชื่อ Jalal ad-Din Muhammad Rumi.
ริยังกา จันทา

| ริยังกา จันทา |
| --- | --- |
เกิด:  (1992-08-14) 14 สิงหาคม ค.ศ. 1992 (32 ปี) มุมไบ ประเทศอินเดีย
สัญชาติ: อินเดีย
อาชีพ: นักแสดง, นางแบบ
ปีปฏิบัติงาน: 2006–ปัจจุบัน
ริยังกา จันทา (ฮินดี: रियंका चंदा; อักษรโรมัน: Riyanka Chanda; เกิดวันที่ 14 สิงหาคม ค.ศ. 1992) เป็นนักแสดงหญิงชาวอินเดีย มีชื่อเสียงโด่งดังจากบทบาท นางกายาตรี (พี่สาวของพระแม่สตี) จากซีรีส์เรื่อง ศิวะ พระมหาเทพ, พระนางเทราปตี จากซีรีส์เรื่อง หนุมาน สงครามมหาเทพ, พระนางโรหินี จากซีรีส์เรื่อง พิฆเนศ มหาเทพไอยรา และบทพระนางสเตทิราที่ 1 พระมเหสีในพระเจ้าดาไรอัสที่ 3 แห่งเปอร์เซีย จากซีรีส์เรื่องศึกสองราชันย์ โปรุส VS อเล็กซานเดอร์ (โปรุส ศึกสองราชันย์)
ผลงานด้านการละครโทรทัศน์

| ปี | เรื่อง | รับบท | ออกอากาศช่อง |
| --- | --- | --- | --- |
| 2013– | Saas Bina Sasural | Ekta | Sony Entertainment Television |
| 2013– | Kuch Toh Log Kahenge | Lubna | Sony Entertainment Television |
| 2013– | Rab Se Sona Ishq | Sabby | Zee TV |
| 2013– | Jai Jai Jai Bajrang Bali | Apsara Rakshita / Tara | Sahara One |
| 2014– | Devon Ke Dev...Mahadev | Khyati | Life Ok |
| 2014– | Hatim | Naaz Pari | Life Ok |
| 2014– | Laut Aao Trisha | Shaina | Life Ok |
| 2015– | Savdhaan India | Episodic Role | Life Ok |
| 2016 | Khwaabon Ke Darmiyaan | Mehjabeen | Zee TV International |
| 2017– | Baal Krishna | Kirti Devi | BIG MAGIC |
| 2017– | Sankatmochan Mahabali Hanumaan | Draupadi | Sony Entertainment Television |
| 2018– | Crime Patrol (Dastak) | As Monica Bedi | Sony Entertainment Television |
| 2017–2018 | Vighnaharta Ganesha | Devi Rohini | Sony Entertainment Television |
| 2018-present | Porus | Queen Stateira | Sony Entertainment Television |
ลารัมบลา

| --- | --- |
ทิวทัศน์ลารัมบลามองจากอนุสาวรีย์โคลัมบัส ย่านอัลริบัลอยู่ทางซ้ายและย่านบาร์รีกอติกอยู่ทางขวา
ที่ตั้ง: บาร์เซโลนา กาตาลุญญา สเปน
พิกัด: 41°22′53″N 2°10′23″E﻿ / ﻿41.38139°N 2.17306°E﻿ / 41.38139; 2.17306
สุดด้านจาก: ปลาซาดากาตาลุญญา
สุดด้านไป: อนุสาวรีย์คริสโตเฟอร์ โคลัมบัส
ลารัมบลา (กาตาลา: La Rambla) หรือบางครั้งเรียกว่า ลัสรัมบลัส (Les Rambles) เป็นถนนสายหนึ่งในใจกลางเมืองบาร์เซโลนา แคว้นกาตาลุญญา ประเทศสเปน เป็นถนนคนเดินที่ขนาบด้วยแนวต้นไม้เป็นระยะทาง 1.2 กิโลเมตร (0.75 ไมล์) เชื่อมระหว่างปลาซาดากาตาลุญญากับอนุสาวรีย์คริสโตเฟอร์ โคลัมบัส ที่อ่าวจอดเรือปอร์ดเบ็ลย์ ลารัมบลายังทำหน้าที่เป็นเส้นแบ่งเขตระหว่างย่านบาร์รีกอติกทางทิศตะวันออกและย่านอัลราบัลทางทิศตะวันตก
ลารัมบลาอาจมีผู้คนหนาแน่นโดยเฉพาะในฤดูท่องเที่ยว ความนิยมในหมู่นักท่องเที่ยวส่งผลต่อลักษณะของถนนซึ่งเปลี่ยนองค์ประกอบไปสู่ร้านกาแฟริมทางเท้าและซุ้มขายของที่ระลึก นอกจากนี้ยังเป็นย่านหนึ่งที่มีการล้วงกระเป๋าชุกชุม
รูมา

| รูมา Рума |
| --- | --- |
เขตเทศบาลเมือง
   ตราอาร์ม
Location of the municipality of Ruma within Serbia
พิกัด: 45°00′N 19°50′E﻿ / ﻿45.000°N 19.833°E﻿ / 45.000; 19.833
ประเทศ: เซอร์เบีย
จังหวัด: วอยวอดีนา
เขต: Syrmia
พื้นที่
 • เขตเทศบาล: 582 ตร.กม. (225 ตร.ไมล์)
ประชากร (การสำรวจสำมะโนประชากร ค.ศ. 2011)
 • เมือง: 30,076
 • เขตเทศบาล: 54,339
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 22400
รหัสเมือง: +381 22
ป้ายทะเบียนรถ: RU
เว็บไซต์: www.ruma.rs
รูมา (เซอร์เบีย: Рума) เป็นเขตเทศบาลเมืองที่ตั้งอยู่ในวอยวอดีนา, ประเทศเซอร์เบีย ในปี ค.ศ. 2011 เมืองมีประชากรทั้งหมด 30,076 คน ในขณะที่เขตเทศบาลเมืองรูมามีประชากรทั้งหมด 54,339 คน
แหล่งข้อมูลอื่น

Municipality of Ruma
รูปปั้นแห่งเอกภาพ

| --- | --- |
รูปปั้นแห่งเอกภาพในวันที่ 31 ตุลาคม ค.ศ. 2018
th
พิกัด: 21°50′17″N 73°43′09″E﻿ / ﻿21.8380°N 73.7191°E﻿ / 21.8380; 73.7191
ที่ตั้ง: นิคมเกวฑิยา เขตนรรมทา รัฐคุชราต อินเดีย
ผู้ออกแบบ: ราม วันชี สุตาร
ประเภท: รูปปั้น
วัสดุ: โครงคร่าวเหล็ก, คอนกรีตเสริมแรง, วัสดุหุ้มทองสัมฤทธิ์
ความสูง:   รูปปั้น: 182 เมตร (597 ฟุต)  รวมฐาน: 240 เมตร (790 ฟุต) 
เริ่มก่อสร้าง: 31 ตุลาคม ค.ศ. 2014 (2014-10-31)
สร้างเสร็จ: ตุลาคม 2018
การเปิด: 31 ตุลาคม 2018; 6 ปีก่อน (2018-10-31)
อุทิศแด่: สรทารวัลลภ ภาอี ปเฏล
เว็บไซต์: statueofunity.in
รูปปั้นแห่งเอกภาพ (อังกฤษ: Statue of Unity; ฮินดี: स्टैच्यू ऑफ यूनिटी) เป็นรูปปั้นขนาดใหญ่ของวัลลภ ภาอี ปเฏล (ค.ศ. 1875–1950) รัฐบุรุษและนักเรียกร้องเอกราชอินเดีย และเป็นรูปปั้นที่สูงที่สุดในโลก โดยมีความสูง 182 เมตร (597 ฟุต) หรือสองเท่าของอนุสาวรีย์เทพีเสรีภาพ ตั้งอยู่ในรัฐคุชราต ประเทศอินเดีย บนเกาะกลางแม่น้ำเกาะหนึ่ง หันหน้าสู่เขื่อนสรทารสโรวรซึ่งกั้นแม่น้ำนรรมทาในนิคมเกวฑิยา ห่างจากนครวโฑทราไปทางทิศตะวันออกเฉียงใต้ 100 กิโลเมตร (62 ไมล์)
โครงการรูปปั้นนี้ได้รับการประกาศเป็นครั้งแรกใน ค.ศ. 2010 ส่วนการก่อสร้างเริ่มขึ้นในเดือนตุลาคม ค.ศ. 2014 โดยบริษัทลาร์เซนแอนด์ทูโบรซึ่งทำสัญญาก่อสร้างมูลค่าราว 29,890 ล้านรูปี (420 ล้านดอลลาร์สหรัฐ) รูปปั้นได้รับการออกแบบโดยราม วันชี สุตาร ประติมากรชาวอินเดีย และทำพิธีเปิดโดยนเรนทระ โมที นายกรัฐมนตรีอินเดีย เมื่อวันที่ 31 ตุลาคม ค.ศ. 2018 ซึ่งเป็นวันครบรอบวันเกิด 143 ปีของปเฏล
ข้อมูลเพิ่มเติม

เว็บไซต์อย่างเป็นทางการ เก็บถาวร 2019-03-27 ที่ เวย์แบ็กแมชชีน
รึชทือ เรชแบร์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  รึชทือ เรชแบร์ (Rüştü Reçber)
วันเกิด:   (1973-05-10) 10 พฤษภาคม ค.ศ. 1973 (51 ปี)
สถานที่เกิด:  อันทัลยา, ตุรกี
ส่วนสูง:  1.87 m (6 ft 1 1⁄2 in)
ตำแหน่ง:  ผู้รักษาประตู
สโมสรเยาวชน
1985–1988:  คอร์คูเทลิสปอร์
สโมสรอาชีพ*
| ปี |  ทีม |  ลงเล่น |  (ประตู) |
| 1988–1991 |  บูร์ดูร์กือจือ |  1 |  (0) |
| 1991–1993 |  อันทัลยัสปอร์ |  34 |  (0) |
| 1993–2003 |  เฟแนร์บาห์แช |  240 |  (0) |
| 1993–1994 |  → อันทัลยัสปอร์ (ยืมตัว) |  33 |  (0) |
| 2003–2006 |  บาร์เซโลนา |  7 |  (0) |
| 2004–2006 |  → เฟแนร์บาห์แช (ยืมตัว) |  46 |  (0) |
| 2006–2007 |  เฟแนร์บาห์แช |  8 |  (0) |
| 2007–2012 |  เบชิกทัช |  99 |  (0) |
| รวม |   |  432 |  (0) |
ทีมชาติ‡
| 1992–1993 |  ตุรกี ชุดอายุต่ำกว่า 21 ปี |  11 |  (0) |
| 1994–2012 |  ตุรกี |  120 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 11 พฤษภาคม 2012 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 26 พฤษภาคม 2012
รึชทือ เรชแบร์ (ตุรกี: Rüştü Reçber; เกิด: 10 พฤษภาคม ค.ศ. 1973) อดีตนักฟุตบอลที่มีชื่อเสียงชาวตุรกี ในตำแหน่งผู้รักษาประตู
เรชแบร์มีชื่อเสียงขึ้นมากับทีมชาติตุรกี โดยเฉพาะในช่วงฟุตบอลชิงแชมป์แห่งชาติยุโรป 2000 และฟุตบอลโลก 2002 ที่ตุรกีมีผลงานการเล่นที่ดีเยี่ยม ได้รับการคัดเลือกให้ติดทีมยอดเยี่ยมของสหพันธ์ฟุตบอลยุโรป (ยูฟ่า) ในปี ค.ศ. 2002 จนอาจเรียกว่าเป็นหนึ่งในผู้รักษาประตูที่ดีที่สุดของโลกคนหนึ่งในช่วงเวลานั้นเลยทีเดียว
เรชแบร์มีเอกลักษณ์เฉพาะตัวด้วยการทาสีดำเป็นแต้มใต้ตาทั้งสองข้าง  เคยผ่านการเล่นให้กับสโมสรระดับใหญ่ ๆ มาแล้ว ทั้งเฟแนร์บาห์แช, เบชิกทัช หรือบาร์เซโลนา
ปัจจุบัน เรชแบร์เป็นผู้อำนวยการของทีมชาติตุรกี
แหล่งข้อมูลอื่น

รึชทือ เรชแบร์ – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
Profile at TFF (ตุรกี)
| ด ค กรายชื่อนักกีฬาทีมชาติตุรกี – อันดับที่สาม ฟุตบอลโลก 2002 |
| --- | --- | --- |
|  1 รึชทือ  2 E. Aşık  3 บือเลนท์  4 ฟาติห์  5 อัลไป  6 อารีฟ  7 ออคาน  8 ตูไก  9 ฮ. ชือคืร์ (c)  10 บัชตืร์ก  11 ฮาซัน ชัช  12 เออเมอร์  13 İzzet  14 Tayfur  15 นิฮัต  16 Ü. Özat  17 İlhan  18 เออร์กึน  19 Abdullah  20 H. Ünsal  21 เอมเร  22 Ü. Davala  23 ซาเฟอร์  ผู้ฝึกสอน: กือเนช  |  1 รึชทือ  2 E. Aşık  3 บือเลนท์  4 ฟาติห์  5 อัลไป  6 อารีฟ  7 ออคาน  8 ตูไก  9 ฮ. ชือคืร์ (c)  10 บัชตืร์ก  11 ฮาซัน ชัช  12 เออเมอร์  13 İzzet  14 Tayfur  15 นิฮัต  16 Ü. Özat  17 İlhan  18 เออร์กึน  19 Abdullah  20 H. Ünsal  21 เอมเร  22 Ü. Davala  23 ซาเฟอร์  ผู้ฝึกสอน: กือเนช  |  |
ลาร์นากา

| ลาร์นากา |
| --- | --- |
เทศบาล
Λάρνακα (Greek) Larnaka (Turkish)
Foinikoudes Avenue
ลาร์นากาสถานที่ตั้งในไซปรัส
พิกัด: 34°55′N 33°38′E﻿ / ﻿34.917°N 33.633°E﻿ / 34.917; 33.633
ประเทศ:  ไซปรัส
District: Larnaca District
การปกครอง
 • Mayor: Andreas Louroutziatis
 • Vice Mayor: Petros Christodoulou
ประชากร (2011)
 • ทั้งหมด: 143,367 คน
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
เว็บไซต์: www.larnaka.com
ลาร์นากา (กรีก: Λάρνακα, Lárnaka; ตุรกี: Larnaka/İskelel ฟินิเชีย: כתיון, Kityon) เป็นเมืองใหญ่เป็นอันดับ 3 ของประเทศไซปรัส รองจากนิโคเซีย และลีมาซอล ตั้งอยู่บนชายฝั่งทิศใต้ของประเทศ มีประชากร 143,367 คน (2011) เป็นเมืองท่าการค้าที่ใหญ่เป็นอันดับ 2 ของเกาะ และมีรีสอร์ต มีสนามบินที่ใหญ่ที่สุดของเกาะ คือสนามบินนานาชาติลาร์นากา เมืองมีทิวทัศน์ชายทะเลที่งดงาม เป็นทิวต้นปาล์ม
ลาร์ส เลิกเกอ รัสมุสเซิน

| ลาร์ส เลิกเกอ รัสมุสเซิน |
| --- | --- |
Lars Løkke Rasmussen


นายกรัฐมนตรีแห่งเดนมาร์ก
ดำรงตำแหน่ง 28 มิถุนายน พ.ศ. 2558 – 27 มิถุนายน พ.ศ. 2562
กษัตริย์: สมเด็จพระราชินีนาถมาร์เกรเธอที่ 2
ก่อนหน้า: เฮลเลอ ทัวนิง-สมิต
ถัดไป: เมตต์ เฟรเดอริกเซน
ดำรงตำแหน่ง 5 เมษายน พ.ศ. 2552 – 3 ตุลาคม พ.ศ. 2554
กษัตริย์: สมเด็จพระราชินีนาถมาร์เกรเธอที่ 2
ก่อนหน้า: อันนาร์ส ฟ็อก รัสมุสเซิน
ถัดไป: เฮลเลอ ทัวนิง-สมิต
 
ข้อมูลส่วนบุคคล
เกิด: 15 พฤษภาคม พ.ศ. 2507 (60 ปี) ไวเลอ, เดนมาร์ก
ศาสนา: เชิร์ชออฟเดนมาร์ก
พรรคการเมือง: พรรคเสรีนิยม
คู่สมรส: Sólrun Jákupsdóttir
บุตร: 3
เว็บไซต์: "เว็บไซต์อย่างเป็นทางการ"

ลาร์ส เลิกเกอ รัสมุสเซิน (เดนมาร์ก: Lars Løkke Rasmussen) เกิดเมื่อวันที่ 15 พฤษภาคม พ.ศ. 2507 เป็นอดีตนายกรัฐมนตรีแห่งเดนมาร์ก และหัวหน้าพรรคเวนสดรา (เดนมาร์ก) หรือพรรคเสรีนิยมคนปัจจุบัน
ลังกาวตารสูตร

ลังกาวตารสูตร (สันสกฤต: लंकावतारसूत्र Laṅkāvatāra Sūtra) เป็นพระสูตรเก่าแก่เล่มหนึ่งในนิกายมหายาน พระสูตรนี้ไม่ปรากฏในพระไตรปิฎกภาษาบาลีของเถรวาท แต่งขึ้นเมื่อใดไม่ปรากฏ แต่ได้แปลเป็นภาษาจีนครั้งแรกราว ค.ศ. 443 เนื้อหาเป็นบทสนทนาระหว่างพระศากยมุนีพุทธเจ้ากับพระมหามติโพธิสัตว์ที่เกาะลงกา
พระสูตรนี้นับว่ามีบทบาทสำคัญต่อพัฒนาการของศาสนาพุทธในประเทศจีน ทิเบต และญี่ปุ่น มีอิทธิพลทางความคิดต่อสำนักโยคาจาร ฉาน และเซน
เนื้อหา

ลังกาวตารสูตรใช้แนวคิดและคำสอนแบบโยคาจารและเน้นเรื่องตถาคตครรภ์ หลักการสำคัญของพระสูตรนี้อยู่ที่แนวคิดเรื่องวิญญาณ ว่าเป็นสิ่งเป็นจริงแท้เพียงอย่างเดียว สิ่งทั้งหมดในโลก นามต่าง ๆ และประสบการณ์ต่าง ๆ เป็นแต่เพียงภาพปรากฏของจิตเท่านั้น มีการอธิบายวิญญาณในแต่ละบุคคลออกเป็นชั้น ๆ ประเภท ๆ โดยมีอาลยวิชญานเป็นพื้นฐานของวิญญาณทุกประเภท รวมทั้งสิ่งต่าง ๆ ในเอกภพด้วย
รามัน ปราตาเชวิช

| รามัน ปราตาเชวิช |
| --- | --- |
Раман Пратасевіч Роман Протасевич
ปราตาเชวิชเมื่อมิถุนายน 2021
เกิด:  (1995-05-05) 5 พฤษภาคม ค.ศ. 1995 (29 ปี) ประเทศเบลารุส
การศึกษา: มหาวิทยาลัยรัฐเบลารุส
อาชีพ: นักข่าว นักกิจกรรม ช่างภาพ
ปีปฏิบัติงาน: 2011–ปัจจุบัน
องค์การ: เญคตา
ขบวนการ: ยังฟรอนต์
คู่รัก: โซเฟีย ซาเปกา (Sofia Sapega)
รามัน จมีตรือเยวิช ปราตาเชวิช (เบลารุส: Раман Дзмітрыевіч Пратасевіч, อักษรโรมัน: Raman Dzmitryyevich Pratasyevich; Raman Dzmitryevič Pratasevič) หรือ โรมัน ดมีตรีเยวิช โปรตาเซวิช (รัสเซีย: Роман Дмитриевич Протасевич; Roman Dmitriyevich Protasevich, เกิด 5 พฤษภาคม 1995) เป็นนักข่าวและนักกิจกรรมชาวเบลารุส อดีตบรรณาธิการบริหารของช่องเญคตา (Nexta) ทางเทเลแกรม และหัวหน้าบรรณาธิการของช่อง "เบลารุสออฟเดอะเบรน" (Belarus of the Brain) ทางเทเลแกรม เมื่อวันที่ 23 พฤษภาคม 2021 ปราตาเชวิชถูกรัฐบาลเบลารุสจับกุมหลังเที่ยวบินพาณิชย์ที่เขากำลังเดินทางถูกเครื่องบินไล่ล่าของรัฐบาลเบลารุสบังคับลงจอดที่มินสค์ เมืองหลวงของเบลารุส เขาเป็นที่รู้จักจากการทำกิจกรรมและเคลื่อนไหวเพื่อต่อต้านรัฐบาลเผด็จการและเรียกร้องประชาธิปไตยในเบลารุส
การงาน > การเคลื่อนไหวต่อต้านในเบลารุส (2011–2019)

ปราตาเชวิชเป็นนักกิจกรรมเคลื่อนไหวต่อต้านรัฐบาลนับตั้งแต่เป็นเยาวชน และเข้าร่วมการประท้วงครั้งแรกตั้งแต่ในต้นทศวรรษ 2010 และนับตั้งแต่ปี 2011 เขาเข้าร่วมองค์การต่อต้านรัฐบาลในชื่อยังฟรอนต์ เขามีส่วนร่วมในการบริหารกลุ่มหนึ่งทางสื่อสังคมวคอนตัคเต (VKontakte) เพื่อต่อต้านประธานาธิบดีอาเลียกซันดร์ ลูกาแชนกา จนกระทั่งปี 2012 เมื่อกลุ่มนั้นถูกเจ้าหน้าที่รัฐบาลแฮ็ก เขาเข้าศึกษาต่อด้านวารสารและการหนังสือพิมพ์ที่มหาวิทยาลัยรัฐเบลารุส จนกระทั่งพ้นสภาพการเป็นนักศึกษาในปี 2018 ในปี 2019 เขาเป็นช่างภาพให้กับ Euroradio.fm และยังเคยเป็นผู้ดำเนินรายการภาคภาษาเบลารุสของ Radio Free Europe/Radio Liberty
การงาน > กิจกรรมต่อต้านขณะลี้ภัย (2019–2021)

ในปี 2019 ปราตาเชวิชลี้ภัยไปยังประเทศโปแลนด์ และดำเนินการช่องเญคตาทางเทเลแกรม ในเดือนสิงหาคม 2020 หลังรัฐบาลเบลารุสพยายามตัดการเชื่อมต่ออินเทอร์เน็ตระหว่างการเลือกตั้งประธานาธิบดีปี 2020 ช่องเญคตาของเขากลายเป็นหนึ่งในแหล่งข้อมูลหลักเกี่ยวกับการประท้วงผลการเลือกตั้งในครั้งนั้นและเริ่มถูกใช้เป็นช่องทางหลักหนึ่งในการจัดการประท้วง และมีผู้เข้าร่วมใหม่มากกว่า 800,000 คนในหนึ่งสัปดาห์ เขาออกจากช่องในเดือนกันยายน 2020
แหล่งข้อมูลอื่น

Higgins, Andrew; Kramer, Andrew E. (25 May 2021). "Roman Protasevich: A Belarus Activist Who 'Refused to Live in Fear'". The New York Times. สืบค้นเมื่อ 26 May 2021.
Vigdor, Neil; Nechepurenko, Ivan (23 May 2021). "Who Is Roman Protasevich, the Captive Journalist in Belarus?". The New York Times. สืบค้นเมื่อ 26 May 2021.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  โปแลนด์
ราโมน บารังเกที่ 3 เคานต์แห่งบาร์เซโลนา

รูปปั้นแกะสลักของราโมน บารังเกที่ 3 โดยโจเซพ ลีลโมนา
ลายมือชื่อของราโมน บารังเกที่ 3
ราโมน บารังเกที่ 3 (กาตาลา: Ramon Berenguer III) หรือ ผู้ยิ่งใหญ่ (el Gran; ค.ศ. 1082–1131) เป็นเคานต์แห่งบาร์เซโลนา, ฌิโรนา และอูโซนาตั้งแต่ปี ค.ศ. 1086 (ร่วมกับบารังเก ราโมนที่ 2 และครองตำแหน่งเพียงผู้เดียวตั้งแต่ปี ค.ศ. 1097) และเป็นเคานต์แห่งพรอว็องส์ในจักรวรรดิโรมันอันศักดิ์สิทธิ์ในชื่อราโมน บารังเกที่ 1 ด้วยสิทธิ์ของภรรยาตั้งแต่ปี ค.ศ. 1112 จนเสียชีวิตในบาร์เซโลนาในปี ค.ศ. 1131
ประวัติ

ราโมน บารังเกเกิดเมื่อวันที่ 11 พฤศจิกายน ค.ศ. 1082 ในเมืองรอแดซ ไวเคาน์ตีรอแดซ เคาน์ตีตูลูซ ราชอาณาจักรแฟรงก์ เขาเป็นบุตรชายของราโมน บารังเกที่ 2 ที่สืบทอดตำแหน่งต่อจากบิดา ปกครองร่วมกับบารังเก ราโมนที่ 2 ผู้เป็นอา เขากลายเป็นผู้ปกครองเดี่ยวในปี ค.ศ. 1097 เมื่อบารังเก ราโมนที่ 2 ถูกบังคับให้ออกไปจากประเทศ
เพื่อตอบโต้การรุกรานที่เพิ่มมากขึ้นของกลุ่มอัลโมราวิดใน ค.ศ. 1102 ราโมนโจมตีกลับโดยมีอาร์มังก็อลที่ 5 เคานต์แห่งอูร์เฌ็ลย์ให้ความช่วยเหลือ แต่พ่ายแพ้และอาร์มังก็อลถูกสังหารที่สมรภูมิมุลยารูซา
ในช่วงที่เขาปกครอง ชาวกาตาลามุ่งมั่นกับการขยายอาณาเขตออกไปทั้งสองฝั่งของเทือกเขาพิรินี ด้วยการแต่งงานและการยึดมาเป็นบริวารทำให้เขาสามารถรวมเคาน์ตีกาตาลาเกือบทั้งหมด (ยกเว้นอูร์เฌ็ลย์กับปาราลาดา) เข้ากับดินแดนของตน เขาได้สืบทอดต่อเคาน์ตีบาซาลูกับซาร์ดัญญา และแต่งงานกับดุส ทายาทหญิงแห่งพรอว็องส์ อำนาจของเขาจึงแผ่ไพศาลไปทางตะวันออกจนถึงนิส
ด้วยการจับมือเป็นพันธมิตรกับเคานต์แห่งอูร์เฌ็ลย์ ราโมน บารังเกสามารถพิชิตบาร์บัสโตรและบาลาเกได้ และยังสานสัมพันธไมตรีกับปิซาและเจนัว สาธารณรัฐทางทะเลจากอิตาลี และในปี ค.ศ. 1114 และ ค.ศ. 1115 ได้ร่วมมือกับปิซาโจมตีเกาะมุสลิมมาจอร์กาและอิบิซา ซึ่งกลายเป็นรัฐบรรณาการของเขา ทาสชาวคริสต์มากมายในเกาะทั้งสองได้รับอิสรภาพกลับคืนมา ราโมน บารังเกยังโจมตีเมืองขึ้นของชาวมุสลิมบนแผ่นดินใหญ่ (เช่น บาเลนเซีย, แยย์ดา, โตร์โตซา) โดยมีปิซาคอยให้ความช่วยเหลือ ในปี ค.ศ. 1116 ราโมนเดินทางไปโรมเพื่อร้องเรียนต่อสมเด็จพระสันตะปาปาปาสตาลที่ 2 ให้ประกาศสงครามครูเสดเพื่อปลดปล่อยตาร์ราโกนา ซึ่งต่อมากลายเป็นที่พำนักมุขนายกมหานครของศาสนจักรในกาตาลุญญา (ก่อนหน้านั้นชาวกาตาลาอยู่ในการปกครองทางศาสนาของอัครมุขนายกแห่งนาร์บอน)
ในปี ค.ศ. 1127 ราโมน บารังเกลงนามในสนธิสัญญาทางการค้ากับชาวเจนัว ช่วงใกล้บั้นปลายชีวิตเขากลายเป็นอัศวินเทมพลาร์ เขายกเคาน์ตีกาตาลาทั้งห้าแห่งให้ราโมน บารังเกที่ 4 บุตรชายคนโต และยกพรอว็องส์ให้บารังเก ราโมน บุตรชายคนเล็ก
เขาเสียชีวิตในวันที่ 23 มกราคม/19 กรกฎาคม ค.ศ. 1131 และถูกฝังในอารามซันตามาริอาดาริโปลย์
การแต่งงานและทายาท

ภรรยาคนแรกของราโมนคือมาริอา โรดริเกซ เด บิบาร์ บุตรสาวคนที่สองของเอลซิด ทั้งคู่มีบุตรด้วยกันหนึ่งคน คือ
มาริอา แต่งงานกับบาร์นัตที่ 3 เคานต์แห่งบาซาลู (เสียชีวิต ค.ศ. 1111)
อาลมอดิส ภรรยาคนที่สองของเขาไม่มีบุตร
ภรรยาคนที่สามของเขาคือดุส ทายาทหญิงแห่งพรอว็องส์ (เสียชีวิต ค.ศ. 1127) การแต่งงานของทั้งคู่ให้กำเนิดบุตรเจ็ดคน คือ
ราโมน บารังเกที่ 4 เคานต์แห่งบาร์เซโลนา (ค.ศ. 1113/1114–1162) แต่งงานกับเปโตรนิยาแห่งอารากอน พระธิดาของพระเจ้ารามิโรที่ 2 แห่งอารากอน
บารังเก ราโมนที่ 1 เคานต์แห่งพรอว็องส์ (ค.ศ. 1115–1144)
บาร์นัต เสียชีวิตตั้งแต่ยังเด็ก
บารังเกรา (ค.ศ. 1116–1149) อภิเษกสมรสกับพระเจ้าอัลฟอนโซที่ 7 แห่งเลออน
ชิเมนา (ค.ศ. 1117–1136) แต่งงานกับรอเฌที่ 3 เคานต์แห่งฟัว
อัสตาฟานิอา (เกิด ค.ศ. 1118) แต่งงานกับซ็องตูลที่ 2 เคานต์แห่งบีกอร์
อัลโมดิส แต่งงานกับป็อนส์ ดา ซาร์แบรา